SNNP บวก 3% โบรกเชียร์ “ซื้อ” เป้า 21.20 บ. จับตากำไร Q3 โตแกร่ง รับไฮซีซั่น
SNNP บวก 3% ลุ้นกำไรไตรมาส 3/65 โตต่อเนื่อง รับช่วงไฮซีซั่น โบรกแนะนำ “ซื้อ” ราคาเป้าหมาย 21.20 บ.
SNNP บวก 3% ลุ้นกำไรไตรมาส 3/65 โตต่อเนื่อง รับช่วงไฮซีซั่น โบรกแนะนำ “ซื้อ” ราคาเป้าหมาย 21.20 บ.
27 ก.ย. 2565

ผู้สื่อข่าวรายงานว่า วันนี้ (27 ก.ย.65) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:11 น. อยู่ที่ระดับ 17.90 บาท บวก 0.60 บาท หรือ 3.47% สูงสุดที่ระดับ 18.00 บาท ต่ำสุดที่ระดับ 17.60 บาท ด้วยมูลค่าการซื้อขาย 87.15 ล้านบาท

บล.เมย์แบงก์ (ประเทศไทย) ระบุในบทวิเคราะห์ (21ก.ย.65) คาดว่ากำไรสุทธิไตรมาส 3/65 ของ SNNP จะแข็งแกร่งต่อเนื่อง โดยเติบโตมากกว่า 60% เมื่อเทียบกับงวดเดียวกันของปีก่อน และกำไรจะเพิ่มขึ้นเป็นจุดสูงสุดของปีนี้ในไตรมาส 4/65 เนื่องจากเป็นไฮซีซั่น ส่วนโรงงานผลิตในเวียดนามจะเปิดดำเนินการเชิงพาณิชย์ในเดือน ต.ค. ตามแผน
โดยจะผลักดันยอดขายตั้งแต่ปี 66 เป็นต้นไป รวมทั้งช่วยลดต้นทุนวัตถุดิบและค่าขนส่งสำหรับสินค้าที่ขายในเวียดนาม ส่วนการขึ้นค่าแรงขั้นต่ำในประเทศไทย 6.6% มีผลตั้งแต่วันที่ 1 ต.ค. 65 ซึ่งคาดว่าส่งผลกระทบเล็กน้อย เนื่องจากค่าแรงคิดเป็น 10-12% ของต้นทุน อีกทั้ง SNNP มีการติดตั้งเครื่องจักรในการบรรจุสินค้าซึ่งจะลดจำนวนพนักงานลง ทั้งนี้ ปรับราคาเป้าหมายสำหรับปี 66 เพิ่มเป็น 21.20 บาท จากเดิม 18.80 บาท คงแนะนำ “ซื้อ”